ভারতীয় মহাকাশ বিজ্ঞান ও প্রযুক্তি সংস্থা

ভারতীয় মহাকাশ বিজ্ঞান ও প্রযুক্তি সংস্থা (ইন্ডিয়ান ইনস্টিটিউট অফ স্পেস সায়েন্স অ্যান্ড টেকনোলজি বা আইআইএসটি) ভারতের জাতীয় মহাকাশ বিজ্ঞান গবেষণা ও উন্নয়ন সংস্থা। এটি কেরল রাজ্যের তিরুবনন্তপুরমের নেদুমাঙ্গাদের বলিয়ামালায় অবস্থিত। ২০০৭ সালের ১৪ সেপ্টেম্বর ইসরো চেয়ারম্যান ড. জি. মাধবন নায়ার এটির উদ্বোধন করেন। ভারতীয় মহাকাশ গবেষণা সংস্থা (ইসরো) ও ভারত সরকারের মহাকাশ বিভাগ আইআইএসটি-র স্পনসর। ভারতের প্রাক্তন রাষ্ট্রপতি ড. এ পি জে আবদুল কালাম আইআইএসটির প্রথম অধ্যক্ষ হন। ইতিহাস ভারতীয় মহাকাশ কর্মসূচির বিজ্ঞানী ও প্রকৌশলীদের প্রয়োজনীয়তা পূরণের লক্ষ্যে মহাকাশ বিজ্ঞান ও প্রযুক্তিতে স্নাতক, স্নাতকোত্তর শিক্ষা এবং গবেষণা কার্যক্রম প্রদানের স্বপ্ন নিয়ে এই প্রতিষ্ঠানটির যাত্রা শুরু হয়। ২০০৭ সালের ১৪ সেপ্টেম্বর তিরুবনন্তপুরমের বিক্রম সারাভাই স্পেস সেন্টার ক্যাম্পাসে, এটি কার্যক্রম শুরু করে। ভারতের মহাকাশ বিভাগ কর্তৃক প্রাথমিক পর্যায়ে এখানে ২৭০ কোটি টাকা (যা ২০২৩ সালের হিসেবে ৮১৫ কোটি টাকা বা ৯৬ মিলিয়ন মার্কিন ডলারের সমতুল্য) বিনিয়োগ করা হয় এবং এর বার্ষিক পুনরাবৃত্ত ব্যয় ধরা হয় ৪০ কোটি টাকা (৪.৭ মিলিয়ন মার্কিন ডলার)। এটি ভারতের একমাত্র এমন প্রতিষ্ঠান, যেটি স্পেস টেকনোলজিতে বি.টেক ডিগ্রি এবং মহাকাশ বিজ্ঞান ও প্রযুক্তির একচেটিয়া বিষয়সমূহ পড়ার সুযোগ প্রদান করে। VSSC-এর প্রাক্তন পরিচালক বি. এন. সুরেশ এই প্রতিষ্ঠানের প্রতিষ্ঠাতা পরিচালক। ১৪ জুলাই ২০০৮ তারিখে, বিশ্ববিদ্যালয় মঞ্জুরি কমিশনের পরামর্শে কেন্দ্রীয় মানবসম্পদ উন্নয়ন মন্ত্রক এই প্রতিষ্ঠানটিকে একটি নতুন বিভাগের অধীনে পাঁচ বছরের জন্য ডিমড বিশ্ববিদ্যালয়ের মর্যাদা প্রদান করেছিল। তিরুবনন্তপুরমের সাংসদ শশী থারুরের অনুরোধে, ২০২৫ সালের ১লা সেপ্টেম্বর কেন্দ্র সরকার আইআইএসটি-কে জাতীয় গুরুত্বসম্পন্ন প্রতিষ্ঠান মর্যাদা দেওয়ার ইচ্ছা প্রকাশ করেছে। পাদটীকা বহিঃসংযোগ IIST Website টেমপ্লেট:Universities in Kerala